《励志诗 其一》
清代·计元坊

青青园中林，并望成嘉树。或者干云霄，或者苦颠仆。

岂真托根干，亦异灌溉故。人力不滋培，栋梁安得具。

而何蚩蚩氓，荣落委天数！

作者简介：字维严，江南吴江人。○维严为甫草先生之孙，希深同学之子，硁硁自好，诗有源流。雍正甲辰，访予于葑溪老屋，不值而返。寄诗三章，已臻古淡，今虽散佚，每一追忆，如尘如梦，不胜惘惘也。